అక్కినేని అఖిల్
అక్కినేని అఖిల్ (జననం. ఏప్రిల్ 8 1994) భారతీయ సినిమా నటుడు. ఆయన తెలుగు సినిమా పరిశ్రమలో నటునిగా ఉన్నాడు. అతడు ప్రముఖ సినిమా నటులైన అక్కినేని నాగార్జున మరియు అమల అక్కినేని ల కుమారుడు. ఆయన సినీ పరిశ్రమలో తన బాల్యంలోనే ఒక తెలుగు హాస్య సినిమా అయిన సిసింద్రీ తో ప్రారంభించాడు. అప్పటికి అతని వయస్సు ఒక సంవత్సరం. అఖిల్ ఏప్రిల్ 8, 1994 న కాలిఫోర్నియా లోని సాన్ జోస్ లో జన్మించాడు. ఆయన అక్కినేని నాగార్జున మరియు ఆయన రెండవ భార్య అయిన అమల అక్కినేని లకు జన్మించాడు. నాగార్జున యొక్క మొదటి భార్య కుమారుడైన అక్కినేని నాగచైతన్య కూడా తెలుగు సినిమా నటుడే. ఆయన ప్రముఖ నటుడు మరియు దర్శకుడు అయిన అక్కినేని నాగేశ్వరరావు యొక్క మనుమడు. ఆయన తన తండ్రివైపునుండి తెలుగు వారివైపు, తల్లి నుండి బెంగాలీ మరియు ఐరిష్ వారసుడు.
అభినయ (నటి)
అభినయ భారతదేశ సినిమా నటి మరియు మోడల్. ఈమె చక్కని ప్రతిభావంతురాలైన నటి ఐనప్పటికీ ఈమె పుట్టుకతోనే మూగది మరియు ఈమెకు వినబడదు. ఈమె 2009 లో "నాదోదిగల్" అనే చిత్రంతో రంగప్రవేశం చేసింది. ఈమె తెలుగు మరియు కన్నడ చిత్రాలలో ప్రముఖ పాత్రలు పోషించింది. 
ఆమె తండ్రి 2006 లో "ఎ.ఆర్.మురుగదాస్" దర్శకత్వం వహించిన తెలుగు సినిమా "స్టాలిన్"లో సెక్యూరిటీ ఆఫీసర్ పాత్రను పోషించారు. అభినయ తనతో పాటు కలసి నటించడం గమనించిన తండ్రి ఆమెను "ఎం.శశికుమార్"కు పరిచయం చేశారు. శశికుమార్ ఆమెకు "నాదోదిగల్" చిత్రంలో పరిచయం చేశారు.ఈ చిత్రానికి "సముతిరాకని" దర్శకత్వం వహించారు. ఈ చిత్రంలో "అభినయ" నటన అనేక మంది మన్ననలంచుకుంది. ఆపై ఆమెను ఆచిత్రానికి తెలుగు రీమేక్ చేసినపుడు "శంభో శివ శంభో"లో నటించింది. కన్నడ సినిమా "హుడుగారు"లో ఇదే పాత్రను పోషించారు. ఆమెకు రెండు ఫిలింఫేర్ అవార్డులు లభించాయి. అవి "నాదిడిగాల్" మరియు "శంభో శివ శంభో" చిత్రాలలో విశేష ప్రతిభకు గానూ వచ్చాయి. ఈమె 2010 లో శశికుమార్ దర్శకత్వంలోని "ఈశాన్" చిత్రంలో ప్రధాన పాత్రలో నటించారు. 2011 లో "ఎ.ఆర్. మురుగదాస్" ప్రముఖ నటుడు సూర్యతో కలసి నటించే అవకాశం కల్పించాడు. ఈమె ప్రస్తుతం "ద రిపోర్టర్" మరియు "దమ్ము" చిత్రాలలో నటిస్తుంది. దమ్ము చిత్రంలో జూనియర్ ఎన్.టి.ఆర్ కు సోదరి పాత్రను పోషించారు. ఈమె "గౌతం మెనాన్" నిర్మిస్తున్న ప్రభుదెవా దర్శకత్వంలో గల సినిమాలో కూడా నటిస్తున్నారు.